Σχολή Χιλ

Η Σχολή Χιλ είναι νηπιαγωγείο και δημοτικό σχολείο στην Αθήνα, ένα από τα πρώτα ιδρύματα που προσέφεραν προσχολική εκπαίδευση και γενική εκπαίδευση στην Ελλάδα. Ιδρύθηκε ως αλληλοδιδακτικό σχολείο το 1831 μετά την Ελληνική Επανάσταση του 1821, έγινε κέντρο προσχολικής αγωγής, πρωτοβάθμιας εκπαίδευσης και βιομηχανικής κατάρτισης για κορίτσια το 1843 κλείνοντας τις σχολές κατάρτισης δασκάλων και πρωτοβάθμιας εκπαίδευσης αρρένων. Το 1869, καθώς η ζήτηση για την εκπαίδευση των γυναικών αυξήθηκε, το σχολείο ξεκίνησε να λειτουργεί  ως ιδιωτικό εκπαιδευτήριο, συνεχίζοντας την ιστορία του ως ένα από τα πρώτα σχολεία στην σημερινή Ελλάδα. Το σχολείο συνέχισε να λειτουργεί ως λύκειο, γυμνάσιο, δημοτικό και νηπιαγωγείο θηλέων μέχρι το 1982 όταν έκλεισε το γυμνάσιο-λύκειο. Η σημερινή εγκατάσταση είναι ιδιωτικό δημοτικό και νηπιαγωγείο, το παλαιότερο σχολείο που λειτουργεί μέχρι σήμερα στην Ελλάδα. Σήμερα τα δίδακτρα του είναι πολύ υψηλά, απρόσιτα για τον μέσο πολίτη.

Ιστορία
Η σχολή Χιλ ιδρύθηκε από τους Αμερικανούς ιεραποστόλους Τζον Χένρι Χιλ και Φράνσις Μαρία Χιλ το 1831, ως εκπαιδευτική μονάδα στην Πλάκα κοντά στην αρχαία Αγορά. Την περίοδο της ίδρυσης του, η Ελλάδα μόλις είχε ανεξαρτητοποιηθεί από την Οθωμανική Αυτοκρατορία και προσπαθούσε να ιδρύσει ένα λειτουργικό κράτος. Τότε πρωτεύουσα ήταν το Ναύπλιο και κατά την άφιξη τους στην πόλη και οι Χιλ βρήκαν την πόλη ερειπωμένη. Ξεκίνησαν να προσφέρουν κλασική εκπαίδευση με διδασκαλία πάνω στη Βίβλο στα παιδιά της περιοχής και σε δύο μήνες ο αριθμός των μαθητών αυξήθηκε από σε 20 σε 167.  Ήταν το μόνο σχολείο που παρείχε εκπαίδευση στις γυναίκες στην Ελλάδα. Το 1834, το σχολείο αδειοδοτήθηκε από το κράτος και ο Όθωνας πρότεινε στο σχολείο να καταρτίσει τις γυναίκες ως δασκάλους. Την επόμενη χρονιά, το κτίριο του σχολείου κατασκευάστηκε στην άκρη της οδού Ν. Νικοδήμου και Θουκυδίδου, στην ίδια διεύθυνση στην οποία εδρεύει σήμερα. Έτσι ξεκίνησε να λειτουργεί το πρώτο νηπιαγωγείο στη χώρα.

Σε δύο χρόνια άνοιξε οικοτροφείο και είχε κερδίσει καλή φήμη, κερδίζοντας την προστασία ορισμένων πλουσίων οικογενειών της Αθήνας. Η Χιλ επέβλεπε ένα αλληλοδιδακτικό σχολείο για παιδιά ηλικίας τεσσάρων εως οκτώ ετών. Επίσης επέβλεπε ένα σχολείο βιομηχανικής κατάρτισης για φτωχά κορίτσια, και ένα σχολείο. Υπό την επίβλεψη της εστάλησαν τρεις γυναίκες δάσκαλοι από το Επισκοπικό Συμβούλιο της Ξένης Αποστολής αλλά και Ελληνίδες δασκάλες. Το 1842, μετά από επιθέσεις κατά των ιεραποστόλων στο σχολείο, η εγκατάσταση έκλεισε για το υπόλοιπο της διδακτικής περιόδου. Όταν επαναλειτούργησε το επόμενο έτος, λειτουργούσαν μόνο το νηπιαγωγείο, το δημοτικό σχολείο θηλέων και η σχολή βιομηχανικής κατάρτισης. Το δημοτικό σχολείο έγινε διακεκριμένη εγκατάσταση και οι τελετές αποφοιτήσεις προσέλκυαν ντόπιους απεσταλμένους. Εκεί φοίτησε και η Σεβαστή Καλλισπέρη την δεκαετία του 1880, η πρώτη Ελληνίδα που αποφοίτησε από πανεπιστήμιο., Η διευθύντρια του σχολείου ήταν η Καλλιόπη Κεχαγιά μέχρι την δεκαετία του 1870, και προς τα τέλη του 20ού αιώνα είχε διατηρήσει την θέση ενός εκ των κορυφαίων σχολείων θηλέων της χώρας.

Το 1869, η Χιλ επαναλειτούργησε το κανονικό σχολείο με την ονομασία «Ινστιτούτο Χιλ» και το λειτούργησε ως ιδιωτικό σχολείο μαζί με άλλες εγκαταστάσεις. Συνέχισε να διοικεί τον οργανισμό μέχρι τον θάνατο της το 1884. Η ανιψιά της Μπέσι Μάσον ανέλαβε την διοίκηση του σχολείου μέχρι τον θάνατο της το 1918. Μετά την Μάσον η τρίτη γενιά της οικογένειας ανέλαβε την διοίκηση του σχολείου μέχρι το 1957, στο οποίο διάστημα έκλεισε το οικοτροφείο. Το 1953, η σχολή έλαβε τιμητική αναφορά από την πόλη των Αθηνών για τα 122 χρόνια λειτουργίας του. Το νηπιαγωγείο, το δημοτικό και το γυμνάσιο-λύκειο της σχολής Χιλ συνέχισε να λειτουργεί και κατά την τέταρτη γενιά της οικογένειας, ενώ το γυμνάσιο και λύκειο έκλεισε το 1982. Η έκτη γενιά της οικογένειας Χιλ λειτουργεί το νηπιαγωγείο και το δημοτικό σχολείο. Είναι το παλαιότερο σχολείο που λειτουργεί ακόμη και σήμερα στην χώρα, και είναι ένα από τα κορυφαία σχολεία της Αθήνας μέχρι σήμερα.

Παραπομπές 

Χιλ